
Ehitusloa andmine (Elektrijaama tee 94) 

1. ASJAOLUD JA MENETLUSE KÄIK

04.07.2023 ehitisregistri keskkonda laekus läbivaatamiseks  ehitusloa taotlus nr 2311271/11500 Elektrijaama tee 94, Narva kinnistul asuvate administratiivhoone (ehitisregistri kood 118007244), pääsla (ehitisregistri kood 118007242), autokaaluhoone (ehitisregistri kood 118007243), kanalisatsiooni pumbajaama (ehitisregistri kood 118007241), kalapüügi hoone (ehitisregistri kood 118007240), söödalao (ehitisregistri kood 118007239),  tehnilise vee pumbajaama (ehitisregistri kood 118007246), katlamaja (ehitisregistri kood 118007249) ning autopesuplatsi (ehitisregistri kood 220451778) lammutamiseks koos ehitusprojektiga  „KEKINVEST2356_LA_Elekktrijaama94“, projekteerija Aktsiaselts KEK Invest.
Ehitusloa menetlusse nr 375544 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet ja Narva Linnavalitsuse Linnamajandusamet. Kõnealused menetlusosalised esitasid oma kooskõlastused ja nõusolekud.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on   tagastatud puuduste kõrvaldamiseks.

21.07.2023 lõplikult kõrvaldatud puudustega ehitusprojekti uus versioon on ehitisregistri keskkonnas projekteerija poolt taasesitatud.

Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel.

Keskkonnamõju hindamise menetlusi käesolevalt ei kohaldata vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikele 2´3, kuna kavandatav tegevus ei kuulu KeHJS § 6 lõigetes 1 ja 2 ning Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ esitatud tegevuste nimistusse ning see üksi ega koostoimes muu tegevusega ei mõjuta Natura 2000 võrgustiku ala või kaitstavat loodusobjekti.
21.07.2023 kõik kaasatud menetlusosalejad  väljendasid oma arvamuse ja/või kooskõlastasid ehitusloa eelnõu.
Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.    OTSUS

Anda  ehitusluba Elektrijaama tee 94, Narva kinnistul asuvate administratiivhoone (ehitisregistri kood 118007244), pääsla (ehitisregistri kood 118007242), autokaaluhoone (ehitisregistri kood 118007243), kanalisatsiooni pumbajaama (ehitisregistri kood 118007241), kalapüügi hoone (ehitisregistri kood 118007240), söödalao (ehitisregistri kood 118007239),  tehnilise vee pumbajaama (ehitisregistri kood 118007246), katlamaja (ehitisregistri kood 118007249) ning autopesuplatsi (ehitisregistri kood 220451778) lammutamiseks vastavalt ehitusprojektile  „KEKINVEST2356_LA_Elekktrijaama94“, projekteerija Aktsiaselts KEK Invest.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

